CELEX: 31990R2437
Language: el
Date: 1990-08-21 00:00:00
Title: Κανονισμός (ΕΟΚ) αριθ. 2437/90 της Επιτροπής της 21ης Αυγούστου 1990 περί παύσεως της αλιείας ζαγκέτας από πλοία με σημαία του Βελγίου

Avis juridique important

|

31990R2437

Κανονισμός (ΕΟΚ) αριθ. 2437/90 της Επιτροπής της 21ης Αυγούστου 1990 περί παύσεως της αλιείας ζαγκέτας από πλοία με σημαία του Βελγίου  

Επίσημη Εφημερίδα αριθ. L 229 της 23/08/1990 σ. 0050 - 0050

***** ΚΑΝΟΝΙΣΜΟΣ (ΕΟΚ) αριθ. 2437/90 ΤΗΣ ΕΠΙΤΡΟΠΗΣ  της 21ης Αυγούστου 1990  περί παύσεως της αλιείας ζαγκέτας από πλοία με σημαία του Βελγίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4047/89 του Συμβουλίου της 19ης Δεκεμβρίου 1989 για τον καθορισμό, για ορισμένα αποθέματα ιχθύων ή ομάδες ιχθύων, του προσωρινού συνόλου επιτρεπομένων αλιευμάτων για το 1990 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 1887/90 (4), προβλέπει ποσοστώσεις για ζαγκέτα για το 1990·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων ζαγκέτας στα ύδατα των διαιρέσεων CIEM VII f και g, από πλοία με σημαία του Βελγίου ή νηολογημένα στο Βέλγιο έφθασαν τις ποσοστώσεις που είχαν διατεθεί για το 1990· ότι το Βέλγιο απαγόρευσε την αλιεία γι' αυτό το απόθεμα από τις 10 Αυγούστου 1990· ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων ζαγκέτας στα ύδατα των διαιρέσεων CIEM VII f και g, από πλοία με σημαία του Βελγίου ή νηολογημένα στο Βέλγιο, εκτιμάται ότι έχει εξαντλήσει τις ποσοστώσεις που είχαν διατεθεί στο Βέλγιο για το 1989.  Απαγορεύεται η αλιεία ζαγκέτας στα ύδατα των διαιρέσεων CIEM VII f και g, καθώς επίσης η παραμονή επί του πλοίου ή η μεταφόρτωση από πλοίο σε πλοίο και η εκφόρτωση της γλώσσας και ζαγκέτας που έχει αλιευθεί στις διαιρέσεις αυτές από πλοία με σημαία του Βελγίου ή νηολογημένα στο Βέλγιο από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 10 Αυγούστου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Αυγούστου 1990.  Για την Επιτροπή  Jean DONDELINGER  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 389 της 30. 12. 1989, σ. 1.  (4) ΕΕ αριθ. L 172 της 5. 7. 1990, σ. 1.